Diari Oficial de la Generalitat Valenciana


Sumari del DOGV 3969, del 29-03-2001 (2001/2768)

ORDRE de 12 de març de 2001, de la Conselleria d'Agricultura, Pesca i Alimentació, per la qual es convoquen setze beques per a postgraduats per a transferència de tecnologia en la Direcció General d'Innovació Agrària i Ramaderia.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2768


Data del document
:   12-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * assignació per estudis
    * enginyer
    * ajuda pública
    * suport econòmic

ORDRE de 12 de març de 2001, de la Conselleria d'Agricultura, Pesca i Alimentació, per la qual es convoquen setze beques per a postgraduats per a transferència de tecnologia en la Direcció General d'Innovació Agrària i Ramaderia. [2001/X2768]
  
En els pressupostos de la Generalitat Valenciana per a l'any 2001 es preveu la concessió de beques per a titulats mitjans i superiors a fi de completar la seua formació acadèmica inicial en temes relacionats amb l'agricultura i la ramaderia i de donar-los l'oportunitat de conéixer de prop i de col·laborar en l'exercici professional en els aspectes de la realització d'assajos i experiències, com també en activitats de transferència de tecnologia i de capacitació agrària. Amb això es persegueix millorar el seu perfil i, per tant, aconseguir una millor adaptació a les necessitats de la societat, amb la qual cosa s'afavorirà la seua integració posterior en el món laboral.
  
Per això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de setze beques, a fi de completar la formació acadèmica de titulats mitjans i superiors en temes d'experimentació agrària i de capacitació i transferència de tecnologia al sector agropecuari, de millorar el seu perfil professional i de facilitar la seua integració en el mercat laboral i aprovar les bases per què es regeix aquesta convocatòria, incloses en l'annex d'aquesta ordre.
  
Segon
  
La dotació econòmica de les beques se sufragarà a càrrec del capítol IV, línia T4718000, del programa 542.20 dels pressupostos de la Generalitat Valenciana per a l'any 2001. Aquesta línia es finança a càrrec del Fons Social Europeu.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè, en l'àmbit de les seues competències, prenga les mesures necessàries per al desenvolupament i l'aplicació de l'ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 12 de març de 2001
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX
  
Bases
  
Primera. Objecte
  
Les beques tenen per objecte la formació de postgraduats en la realització d'assajos i experiències agropecuaris, i en activitats de capacitació rural i transferència de tecnologia als professionals agraris de la Comunitat Valenciana.
  
Segona. Quantitat i classes de beques i titulació exigida
  
Hi haurà un total de setze beques, distribuïdes en les classes següents:
  
Classe A: Destinada a enginyers agrònoms: 2 beques. A fi de completar la seua formació acadèmica amb aspectes pràctics de l'exercici professional com ara el disseny i control d'experiències, i també la planificació i realització d'activitats de capacitació i transferència de tecnologia.
  
Ubicació: Servei de Desenvolupament Tecnològic. Moncada.
  
Classe B: Destinada a enginyers tècnics agrícoles: 14 beques. A fi de completar la seua formació acadèmica amb aspectes pràctics de l'exercici professional com ara la realització d'assajos i experiències, i també la realització d'activitats de capacitació i transferència de tecnologia.
  
Ubicació: Estació Experimental Agrària de Vila-real: 2 places.
  
Estació Experimental Agrària de Carcaixent: 6 places.
  
Estació Experimental Agrària de Llutxent: 2 places.
  
Estació Experimental Agrària d'Elx: 2 places.
  
OCAPA ?La Safor- (Gandia): 1 plaça.
  
Servei de Desenvolupament Tecnològic Agrari. Moncada: 1 plaça
  
Tercera. Dotació, duració i pagament de les beques
  
Les dues beques per a enginyers agrònoms estaran dotades cada una amb 140.000 PTA brutes mensuals (841,41 euros), i l'import total de les beques serà de 3.360.000 PTA (20.194,01 euros). Les catorze beques per a enginyers tècnics agrícoles estaran dotades cada una amb 100.000 PTA brutes mensuals (601,01 euros), i l'import total de les beques serà de 80.070.987 PTA. (100.970,03 euros). L'import total anual de les setze beques serà de 98.109.268 PTA (121.164,04 euros).
  
L'import de les beques es pagarà mensualment, amb el certificat previ del cap del Servei de Desenvolupament Tecnològic.
  
El període d'aprofitament de les beques finalitzarà el 31 de desembre de l'any 2001. No obstant això, aquest període podrà prorrogar-se a l'exercici de l'any 2002 amb les condicions següents:
  
- El període d'aprofitament de les beques, inclòs el període de pròrroga, no podrà superar els dotze mesos.
  
- El període de pròrroga finalitzarà amb la incorporació, si és procedent, dels becaris corresponents a la convocatòria de l'any 2002.
  
- Cal que hi haja consignació pressupostària en l'exercici de l'any 2002.
  
Quarta. Formalització de sol·licituds i termini de presentació
  
Les sol·licituds, emplenades segons el model adjunt, aniran dirigides al director general d'Innovació Agrària i Ramaderia, i hi caldrà fer constar la beca o les beques a què s'opte. Es presentaran en el Registre General d'aquesta conselleria, situat al carrer d'Amadeu de Savoia, núm. 2, 46004 València, o es tramitaran per mitjà de qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. L'imprés de sol·licitud es podrà trobar en els llocs de tramitació, centres PROP de la Generalitat Valenciana o pàgina web d'aquesta (http://www.gva.es).
  
El termini de presentació de les sol·licituds serà de quinze dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Cinquena. Condicions i mèrits preferents
  
Amb la sol·licitud caldrà adjuntar-hi el currículum del sol·licitant i tot tipus de mèrits professionals que hauran de ser acreditats per mitjà de compulsa, en el moment de presentació de sol·licituds.
  
Els sol·licitants hauran d'estar en possessió del títol d'enginyer agrònom o enginyer tècnic agrícola exigit, i haver-lo obtingut amb posterioritat al curs acadèmic 1990/91.
  
El currículum es valorarà de conformitat amb el barem següent:
  
Expedient acadèmic: fins a 5 punts.
  
Acreditació de l'especial interés de l'aspirant en els temes objecte d'aquesta convocatòria: fins a 3 punts.
  
Idiomes: fins a 1 punt.
  
Valencià: fins a 1 punt.
  
Sisena. Selecció
  
Per a l'examen de beques, es constituirà una comissió avaluadora que estarà formada per:
  
President: senyor Eduardo Cosí Milió, director general d'Innovació Agrària i Ramaderia.
  
Secretari: senyor Marcial Jordá Pérez, cap de la Secció de Suport.
  
Vocals:
  
Senyor David Villalba Buendía, cap de la Secció de Citricultura.
  
Senyor Mariano Lorente Solanes, cap de la Secció de Fructicultura.
  
Senyor Juan Aznar Satorre, director de l'Estació Experimental Agrària de Carcaixent.
  
Suplents:
  
President: senyor Miquel Juan Delhom, cap del Servei de Desenvolupament Tecnològic.
  
Secretari: senyor Luis Granero Roses, director de l'Estació Experimental Agrària de Borriol
  
Vocals:
  
Senyor Víctor Real Boronat, cap de la Secció de Capacitació.
  
Senyor Alfredo de Miguel Gómez, cap de la Secció d'Horticultura.
  
Senyor Pascual Lapica Boix, director de l'Estació Experimental Agrària de Vila-real.
  
Setena. Procés de selecció
  
1. La comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 5 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització de la qual es farà pública per mitjà d'anunci en el tauler de la Conselleria d'Agricultura, Pesca i Alimentació (Amadeu de Savoia, 2, 46823 València) a la planta baixa, a partir del desé dia natural des de l'acabament del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona se seleccionaran els candidats per ordre de puntuació i s'exposarà la llista en el tauler esmentat durant 10 dies, per a la fase d'al·legacions.
  
Vuitena. Concessió
  
Les beques seran adjudicades per resolució de la consellera d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir de l'endemà de l'acabament del termini de presentació de sol·licituds. La no-resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Novena. Drets, obligacions i incidències dels becaris
  
Les beques són incompatibles amb l'aprofitament de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria implicarà, a més a més, les obligacions següents:
  
Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques sense la autorització prèvia del cap del Servei de Desenvolupament Tecnològic; en tot cas, caldrà fer-hi constar expressament el patrocini de la Conselleria d'Agricultura, Pesca i Alimentació.
  
El Servei de Desenvolupament Tecnològic ordenarà les activitats i establirà la dedicació dels becaris dins dels objectius de formació ja enunciats en l'article primer, amb una dedicació total de 35 hores setmanals.
  
El director general d'Innovació Agrària i Ramaderia de la Conselleria resoldrà les incidències que es produïsquen durant el període d'aprofitament de les beques a proposta del cap del Servei de Desenvolupament Tecnològic, les quals podrà deixar sense efecte després de l'audiència prèvia a l'interessat, en els casos següents:
  
- Incompliment de les seues obligacions.
  
- Deixar de posseir els requisits exigits en aquesta convocatòria.
  
Deu. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per ordre de puntuació, per cobrir les vacants per incidències, renúncies, abandons o incompliments que puguen sorgir durant el període d'aprofitament.
  
Onze. Cobertura sanitària